ועדת החינוך, התרבות והספורט, כנסת 20, פרוטוקול מספר 171, 2016-03-22 09:30

מירב בן ארי: בוקר טוב לכולם.

מירב בן ארי: היום ה-22.

מירב בן ארי: 3.2016, יב' באדר ב' תשע"ו.

מירב בן ארי: אני פותחת את ישיבת וועדת החינוך, התרבות והספורט.

מירב בן ארי: אני מירב בן ארי, אני אחליף את היושב ראש הוועדה, חבר הכנסת מרגי.

מירב בן ארי: לפני שנתחיל את הוועדה אני רוצה לומר שני דברים, גם להגיד חג שמח לכל תלמידי ישראל שמתחפשים היום.

מירב בן ארי: ראינו קצת בדרך, אז קצת יום שמח למדינה הזאת, זה לא רע.

מירב בן ארי: אני חייבת להגיד משהו על מה ששמעתי בחדשות על הסיפור הזה של דגל ישראל באוניברסיטת תל אביב.

מירב בן ארי: מה שזה היה, אני אעדכן אתכם, זה היה מביך לצד משעשע, לצד מטופש.

מירב בן ארי: יש מרצה באוניברסיטת תל אביב שמסתבר שהיא מרצה רק באנגלית, היא לא מרצה בעברית, מילא.

מירב בן ארי: היא הראתה מפה של ארץ ישראל עם גבולות 67, מילא, חופש אקדמי.

מירב בן ארי: אחד הסטודנטים הוציא אז דגל ישראל, נזעקה המרצה וקראה לסגן הדיקן להוציא את התלמיד מהכיתה.

מירב בן ארי: אם זה לא היה, בעיניי זה פשוט מגוחך.

מירב בן ארי: אם אנחנו שומרים על חופש הביטוי אז שהיא תשים את המפה שלה והוא ישים את הדגל שלו ונחייה כולנו בשלום.

מירב בן ארי: פשוט שמעתי את הדיווח ואת תגובת השר אופיר אקוניס לעניין.

מירב בן ארי: אני רק רוצה לומר לכם, באמת בלי קשר לזה שאני עוסקת בסטודנטים, שלום לחבר הכנסת מנואל טרכטנברג, בוקר טוב.

מירב בן ארי: בואו, אם חופש אקדמי, אז גם לסטודנטים מותר, גם למרצים מותר ונתעלם מאירועים כאלה שהם על גבול הגיחוך שהיא צריכה להזעיק את סגן הדיקן, באמת.

מירב בן ארי: זה כהערת אגב.

מירב בן ארי: עכשיו לדיון.

מירב בן ארי: קודם כל נתחיל בדיון על קורסי הקיץ ולאחר מכן נדבר על הנושא הזה של הוראה מקוונת ובקורסי האנגלית.

מירב בן ארי: היה כבר כאן דיון, דיברנו.

מירב בן ארי: אני רוצה לקבל התייחסויות וכמובן התייחסויות של חברי הכנסת.

מירב בן ארי: אני אגיד כמה מילים על קורסי הקיץ.

מירב בן ארי: מסתבר שיש קורסי קיץ ובקורסי הקיץ ניתן להשלים את מה שלא הספקתם במשך השנה.

מירב בן ארי: מה שקורה בדרך כלל בקורסי הקיץ, האוניברסיטאות והמכללות גובות יותר כסף.

מירב בן ארי: הוועדה הזו נדרשה יחד עם חברי הכנסת להבין מדוע.

מירב בן ארי: למה סטודנט בקורס קיץ צריך לשלם יותר ולמה המוסדות לא טורחים לפעמים לפרסם את העלות של קורס הקיץ.

מירב בן ארי: זאת אומרת, יש הוראה, ממה שקראתי, יש הוראה בדבר תשלום שכר לימוד לקורסי הקיץ שתצא בסמוך לקורסים.

מירב בן ארי: למה, זה סוד?

מירב בן ארי: אם אנחנו יודעים כמה עולה שנה אנחנו אמורים לדעת גם כמה עולה קורס קיץ.

מירב בן ארי: מה שבדקנו, הגיע לידי סקר שיש פה עלות של כמעט פי שתיים ולפעמים פי ארבע מעלות קורס רגיל שמתקיים במהלך הסמסטר.

מירב בן ארי: גם את זה צריך להבין למה, כי זה אותו מרצה, זה אותם ספרים וזה אותו מבחן.

מירב בן ארי: למה, האם בגלל שהוא בא בקיץ והוא מטריח את עצמו?

מירב בן ארי: גם זו שאלה ותכף ארצה לשמוע את ההתייחסות של המל"ג.

מירב בן ארי: אני אתן לכם דוגמה לסקר שהגיע לידיי, אוניברסיטת תל אביב – כל שעה שבועית 5% שכר לימוד שנתי.

מירב בן ארי: הטכניון – בין 500 ל-700 שקלים לשעה.

מירב בן ארי: האוניברסיטה העברית – זה משתנה לפי קורס.

מירב בן ארי: במכללת ספיר – 300 שקל לכל שעה שבועית.

מירב בן ארי: בסמינר הקיבוצים – קורס מרוכז של 30 שעות יעלה קרוב ל-1,000 שקל.

מירב בן ארי: יש כאן מכללות כמו: אשקלון, צפת שלא מקיימות קורסי קיץ ומכללות כמו: בית ברל ואחווה שבכלל לא מפרסמות קורסים בעלי תעריף מיוחד.

מירב בן ארי: אני לא יודעת מה מיוחד, הרי זה אותו דבר- - -

מסעוד גנאים: אנחנו נדון גם על המבחנים באנגלית?

מירב בן ארי: בטח, בטח.

מירב בן ארי: אנחנו פשוט מתחילים רגע עם ההתייחסות של המל"ג.

מירב בן ארי: מי הנציגה של המל"ג?

מירב בן ארי: בואי תתייחסי לזה ואז אנחנו נעבור.

מירב בן ארי: לדעתי את יכולה לפתור לנו את זה, נכון?

חן אבישר: ממש לא, אני לא חושבת.

חן אבישר: המוסדות צריכים להתייחס לזה.

חן אבישר: זה לא משהו שנקבע בשכר הלימוד- - -

מסעוד גנאים: זה לא אחיד.

חן אבישר: זה משהו שהוא וולונטרי באחריות מנהלי - - -

מירב בן ארי: ואתם לא.

מירב בן ארי: כשיש אירוע כזה אתם לא בודקים למה בעצם כל אחד עושה מה שהוא רוצה עם העניין?

מירב בן ארי: הרי הגיעה תלונה מוועדת החינוך והיה לי כאן דיון עם מישהי שמייצגת את התלונות, היא אמרה לי שמגיעות תלונות על אוניברסיטאות, זה התפקיד של המל"ג.

מירב בן ארי: אולי חברנו טרכטנברג יגיד שזה לא התפקיד שלהם.

מירב בן ארי: יש כאן ות"ת (ועדת תכנון ותקצוב), ור"ה (ועד ראשי האוניברסיטאות).

מירב בן ארי: , ור"מ (ועד ראשי המכללות).

מסעוד גנאים: ות"ת בטח לא.

מירב בן ארי: מישהו פה מהאוניברסיטאות, מכללות?

מירב בן ארי: בבקשה תסבירי לנו.

דבורה מרגוליס: דבורה מרגוליס, ראש מנהל ור"ה אני מודה שאם הייתי יודעת באופן יותר קונקרטי לאיזה קורסי קיץ הכוונה ואיפה הבעיה, אז היה לי יותר קל להתייחס, כי היינו יכולים לבקש את התגובה מהאוניברסיטאות.

דבורה מרגוליס: אני יכולה לעשות את זה ולהעביר לך לאחר הדיון בצורה יותר מפורטת.

דבורה מרגוליס: באופן כללי ממה שנמסר לי - - -

מירב בן ארי: רגע, בפברואר 2016 קיבלתם את התגובה של התאחדות הסטודנטים.

מירב בן ארי: לא ראית אותה?

דבורה מרגוליס: לא.

מירב בן ארי: זאת אומרת שאת לא יודעת - - -

דבורה מרגוליס: קורסי קיץ, לא?

דבורה מרגוליס: על הסיפור של האנגלית אני מוכנה, פה יש לי את החומר.

מירב בן ארי: או.

מירב בן ארי: קיי.

מירב בן ארי: יש כאן מישהו מהמכללות?

קריאה: למה שיהיו?

מירב בן ארי: נהדר.

מירב בן ארי: או.קיי.

מירב בן ארי: דבורה, לאור העובדה שאני יודעת שאת אדם רציני ואחראי אני נותנת לך פה, ליאת אתם לא העברתם אליהם?

ליאת הרלבץ: העברנו לוועדה.

מירב בן ארי: ולא העברתם להם?

ליאת הרלבץ: אני מאמינה שהוועדה מעבירה לגורמים.

מירב בן ארי: קודם כל, אמון זה יפה, שאת מאמינה, אבל מן הסתם אם יש בעיה עם האוניברסיטאות צריך להפנות את המכתב גם לאוניברסיטאות, לא הוועדה צריכה לפנות.

ליאת הרלבץ: נכון.

ליאת הרלבץ: בעבר הייתה פנייה למוסדות בנוגע לקורסי קיץ.

ליאת הרלבץ: לא הייתה התקדמות ולכן פנינו לוועדה.

מירב בן ארי: לא הייתה התייחסות, התכוונת.

ליאת הרלבץ: כן.

דבורה מרגוליס: מתי הייתה פנייה כזאת?

ליאת הרלבץ: עוד לפני שאני התחלתי.

מירב בן ארי: אין בעיה, הנה אני פניתי והנה גם ארדיטי הצטרף.

דבורה מרגוליס: כל פניה שתגיע עכשיו תקבל מענה.

מירב בן ארי: ארדיטי תשמע, אם אתה כבר מצטרף לשולחן, יושבת כאן מסביב לשולחן דבורה מרגוליס מור"ה וטוענת שהם לא יודעים בכלל על הנושא של קורסי הקיץ והבעיות של העלויות שלהם.

מירב בן ארי: האם הייתה פניה של ההתאחדות לור"ה?

גלעד ארדיטי: הייתה פנייה של ההתאחדות למל"ג.

מירב בן ארי: המל"ג יושבת כאן, היא אומרת שזה לא באחריותה.

גלעד ארדיטי: בסדר, אתה יודעת, זה הרגע של השאלה איך בוחנים את הדברים האלה.

מירב בן ארי: מתי האחריות של המל"ג.

מירב בן ארי: את מכירה את הנושא של קורסי הקיץ?

מירב בן ארי: נציגת המל"ג, מה שמך בבקשה?

חן אבישר: חן.

מירב בן ארי: חן, מה התפקיד שלך?

מירב בן ארי: לפרוטוקול.

חן אבישר: אני מהלשכה המשפטית.

מירב בן ארי: חן אבישר, כן?

מירב בן ארי: או.קיי.

מירב בן ארי: חן, את מכירה את הפנייה של ההתאחדות לגבי המחירים של קורסי הקיץ?

מירב בן ארי: גם את לא.

מירב בן ארי: כולם פה נמצאים באזור הדמדומים.

חן אבישר: יש פניות ציבור מדי פעם, אנחנו מטפלים באופן פרטני לגבי אותה פנייה, פונים למוסד.

חן אבישר: אבל, לא משהו - - -

מירב בן ארי: בואי, אנחנו קובעים כאן, גברתי מנהלת הוועדה, התייחסות בכתב, לא צריך אפילו דיון, של ור"ה, של ור"מ שגם הם טומנים, לא טומנים.

מירב בן ארי: מיד אני נותנת לך חבר הכנסת ברושי, ושל המל"ג לגבי פנייה המאוד מוצדקת של התאחדות הסטודנטים, על כך שבקורסי קיץ סטודנטים נאצלים לשלם יותר.

מירב בן ארי: פשוט מאוד, למה?

איתן ברושי: סליחה, אני רוצה לשאול שאלה כמי שגם ישב בוועד המנהל של מכללת עמק יזרעאל וממקימה.

איתן ברושי: אני רוצה לשאול האם הפעילות הזאת שדנים בה היום היא חלק מהפעילות של המכללות שמפוקחות.

איתן ברושי: האם הפעילות הזאת של קורסי הקיץ וגם כל מיני יוזמות אחרות כמו מכינות וכל מיני מבחנים שמתכוננים, הרבה כסף מושקע.

איתן ברושי: גם למכללות זה חשוב, פעילות שהיא משלימה את הפעילות הפורמאלית הרגילה.

איתן ברושי: אם זה נעשה בכותלי המכללה, שמי שעומד בראשה זה נשיא שאתם מאשרים את מינויו ויש לו כללים, ויושב ראש וועד.

איתן ברושי: לא רוצה להאריך.

איתן ברושי: האם פעולות אלו מתבצעות בתוך מוסד פורמאלי שהמדינה מממנת אותו, מתקצבת אותו, בונה אותו, האם יכולה להיות בו פעילות שהיא לא באחריות המלאה ושהיא לא מפוקחת?

איתן ברושי: אם יכולה להיות שם פעילות לא מפוקחת ולא באחריות, אין לזה גבולות לאן זה יכול להגיע, החל משאלות של מוסר ושאלות של ערכים עד שאלות של שקלים והרבה שקלים.

איתן ברושי: אם אני אומר מה תפיסתי ומה דעתי, האחריות היא אחת.

איתן ברושי: הנשיא אחראי על מה שקורה מכללה.

איתן ברושי: וועד המנהל אחראי על כל מה שקורה במכללה, יושב ראש חבר הנאמנים אחראי על כל מה שקורה במכללה משרוך נעל ועד בכלל.

איתן ברושי: לכן אני חושב שהשאלה היא לא מה הם ידעו, אי ידיעה לא פוטרת מאחריות וגם מהעונש, ולכן השאלה היא לא מה ידעתם ומי אמר לכם.

איתן ברושי: השאלה היא מה האחריות שלכם.

איתן ברושי: אם אני תופס נכון את האחריות, ואני לא משפטן, האחריות היא גורפת וכוללת, ולא תמלטו משום דבר שבאחריותכם.

איתן ברושי: שאלת העלויות של פעילות כזאת או כזאת, גם התכנים וגם הערכים, היא בסופו של דבר מבחן של הנשיאים.

מירב בן ארי: תודה רבה חבר הכנסת ברושי.

מירב בן ארי: אני אציין את זה בסיכום שלי.

מירב בן ארי: אני אבקש את ההתייחסות של מל"ג, ור"מ, ור"ה לנושא קורסי הקיץ, בכתב תוך 30 יום לוועדה.

חן אבישר: רק אם אפשר שהמל"ג תתייחס לאחר התייחסות המוסדות, בואו נשמע - - -

מירב בן ארי: אתן עובדות ביחד.

מירב בן ארי: תבקשי ממנה את ההתייחסות תוך שבוע, תאמיני לי כשהמל"ג רוצה אתם מקבלים - - -

דבורה מרגוליס: תעבירו את הפניה ולאיזה קורסים הכוונה.

מירב בן ארי: יפה, את תקבלי.

מירב בן ארי: דבורה את תקבלי מהתאחדות הסטודנטים, אני אפילו אתן לך את המסמך שלי.

ליאת הרלבץ: היא כבר קיבלה.

מירב בן ארי: היא כבר קיבלה.

מירב בן ארי: כל הכבוד ליאת, ממש עבודה רצינית.

מירב בן ארי: קיבלת, תתני את התשובה למל"ג.

מירב בן ארי: המל"ג ייתן את התייחסותו ואנחנו נתקדם.

מירב בן ארי: פשוט נבין למה סטודנט במדינת ישראל צריך לשלם, לפעמים, פי שתיים ופי שלוש ופי ארבע על קורס שהוא באותה כיתה, באותו בית ספר, עם אותו מורה, עם אותם דפים, עם אותו ספר.

מירב בן ארי: מה ההיגיון, בגלל שהוא עזב את ילדיו והוא בא בחופשת הקיץ?

מירב בן ארי: אולי הוא משליך את עלות הבייבי סיטר על הסטודנטים.

מסעוד גנאים: הוא לא הקובע.

מירב בן ארי: כן, אנחנו רוצים להבין למה.

מירב בן ארי: מי אדוני?

מירב בן ארי: רק לפרוטוקול.

יהודה שוורץ: דוקטור יהודה שוורץ.

יהודה שוורץ: אני מהאגף להכשרת עובדי הוראה במשרד החינוך, אני אחראי על המכללות להכשרת מורים.

יהודה שוורץ: ההנחיות שלנו במשרד כלפי המכללות להכשרת מורים, קורס קיץ עולה בדיוק כמו שעולה קורס במהלך השנה.

יהודה שוורץ: המכללות לא יכולות לגבות יותר מהחלק היחסי שעולה הקורס במהלך השנה.

דינה גודאי: אני מצטרפת אליו.

דינה גודאי: מכון שכטר ללימודי היהדות כנ"ל.

יהודית גידלי: יש לך שם בבקשה?

מירב בן ארי: כן, רק שמך גברתי.

דינה גודאי: גודאי דינה.

מירב בן ארי: אני מודה לך על ההערה החשובה הזאת.

מירב בן ארי: יופי, עכשיו בנימה אופטימית זו נעבור אל הלימודים המקוונים באנגלית.

מירב בן ארי: ב.

מירב בן ארי: עלות הבחינות באנגלית

מירב בן ארי: מה שקרה כאן זה סוג של החלטה של יו"ר המל"ג, שר החינוך - - -

מסעוד גנאים: שר החינוך.

מירב בן ארי: כן, כן, בוודאי.

מירב בן ארי: בהחלטה של יו"ר המל"ג לגבי הוראה מקוונת.

יהודית גידלי: לא.

יהודית גידלי: לא.

יהודית גידלי: זה - - -

מסעוד גנאים: זה בקשר לאנגלית.

מירב בן ארי: קורסים מקוונים באנגלית.

מירב בן ארי: עברתי נושא.

חן אבישר: הות"ת מחליטה.

חן אבישר: זה לא - - -

מירב בן ארי: החליט יושב ראש המל"ג - - -

מסעוד גנאים: החלטה של שר החינוך, הוא זה שהחליט על זה.

מירב בן ארי: שר החינוך החל בתהליך והוא אמר - - -

קריאה: אבל ההחלטה היא החלטה של הגוף.

מירב בן ארי: אין בעיה.

מירב בן ארי: זה שמי שנתן את ההוראה, מקובל: מל"ג, ות"ת.

מירב בן ארי: הבעיה שלנו שזה לא מן התורה.

מירב בן ארי: הבעיה היא למה ההוראה לא מיושמת בפועל במכללות ובאוניברסיטאות.

מירב בן ארי: אני רוצה להתייחס קצת להשתלשלות האירועים.

מירב בן ארי: כמובן שניתן לחברי הכנסת וגם לכם לתת את התגובה.

מירב בן ארי: בסוף, כל הנושא החל להתגלגל לפתחנו לאחר שיושב ראש ההתאחדות, ובצדק, בא ואמר שהנושא לא מיושם, תכף הוא גם יתייחס לזה.

מירב בן ארי: הוא שלח מכתב מאוד מכובד, יש לומר, לרקטורים שאינם מיישמים את הרפורמה.

מירב בן ארי: אני לא יודעת אם ראיתם את המכתבים, אני אתן לכם קצת הדגשים מרכזיים.

מירב בן ארי: אומר ארדיטי, שגם תכף ידבר, שבאופן לא ברור הם החליטו שבעצם הסמכות של המכללות היא מעל סמכות המל"ג, או,קיי, ולכן הם כרגע לא עושים את הקורסים המקוונים באנגלית.

מירב בן ארי: מה שאמר יושב ראש ההתאחדות, ובצדק, במכתב, שמילא את תפקידו יש לומר, בסופו של דבר הוא רוצה שעד יום שלישי הקרוב ייפתר הנושא, והם שומרים את הזכות לנקוט צעדים של התאחדות הסטודנטים.

מירב בן ארי: אתה רוצה לראות, תכף ניתן לגלעד להתייחס.

מירב בן ארי: בתגובה הגיע מכתב קשה מהמכללה האקדמית עמק יזרעאל, יצוין שהוא קיבלת תגובה מהור"מ ואמרו לי שהם שייכים למכתב, זה מכתב שיצא על דעתו בלבד.

מירב בן ארי: הם גם ביקשו, התייחסו - - -

מסעוד גנאים: הור"מ זה המכללות?

מירב בן ארי: המכללות כן, המתוקצבות.

מירב בן ארי: אני אקריא לכם מספר פנינים של מנכ"ל "עמק יזרעאל".

מירב בן ארי: הוא פונה לארדיטי ואומר לו: 'אתה סטודנט וככזה אתה לקוח יחד עם כל ציבור הסטודנטים.

מירב בן ארי: המוסדות להשכלה גבוהה הם קולגיאליים אך גם היררכיים, הסטודנטים אינם מנהלים ולא ינהלו את ההשכלה הגבוהה ואת מוסדותיה".

מירב בן ארי: שורה על הוראה מקוונת, לא משנה.

מירב בן ארי: הוא גם טוען שיש הרבה סטודנטים שאין להם מחשב ובעיקר סטודנטים מהפריפריה מתקבלים עם נתוני פתיחה נמוכים מאשר בתל אביב בשל לימודים בכיתות קטנות.

מירב בן ארי: אני לא רוצה לומר את כל הפנינים, אני רק רוצה להתייחס ל: "גם המל"ג בהרכב מלא אינו חזות הכול.

מירב בן ארי: גם הוא כמו דירקטוריונים בעולם כולו סובל מבורות פלורליסטית, אינו חף מאינטרסים צרים.

מירב בן ארי: אפילו לדברייך, עוסק יותר מדי במיקרו במקום לקבוע מדיניות כוללת של נושא כל כך מרכזי ומצוי במשבר קיומי.

מירב בן ארי: אנחנו לא נהייה שותפים לפופוליזם זול של הפחתת שכר הלימוד".

מירב בן ארי: הנה יש לכם פה, אני אתן לכם לקרוא חברי הכנסת.

מירב בן ארי: "אני מציע לך, ויפה שעה אחת קודם, שתתנצל בפני הרקטורים, של נעלייך.

מירב בן ארי: הנושא אינו בתחום אחריותך, הבנתך ותפקידך".

מירב בן ארי: אתה מסכים ארדיטי שנכון שאני פה קוראת כי בסך הכול הוא שלח לתפוצה עצומה.

מירב בן ארי: "למרות איומי הסרק שלך אנו נמשיך לשרת את אלפי הסטודנטים בדרך שאנחנו חושבים שהיא הנכונה מקצועית, המטפחת ובעלת הסיכויים הגדולים להעשרת הידע".

מירב בן ארי: מילה אחת לשר בנט, בכל זאת זו וועדת החינוך.

מירב בן ארי: "החלטת המל"ג היא אינה חוק.

מירב בן ארי: מן הראוי שאדוני ידע שלא כל הסטודנטים בארץ באים מעולם ההייטק, לא נולדו ברעננה, תל אביב או בכרמל בחיפה.

מירב בן ארי: חלק גדול מהם תוצר של מערכת החינוך שאתה היום מופקד עליה והם אינם יכולים להתמודד באמצעות קורסים מקוונים וללמוד באופן עצמאי".

מירב בן ארי: אני שואלת מי הפטרנליסטי פה, אבל זו שאלה שלי.

מירב בן ארי: אתם יכולים לקרוא.

מסעוד גנאים: למי כוון ה- - -

מירב בן ארי: מאוד חשוב לי לציין שהמכללות הלא מתוקצבות ביקשו ממני לומר שהמכתב הזה הוא על דעתו האישית ולא על דעתם.

מירב בן ארי: זה יצוין גם לפרוטוקול וגם לחברים.

קריאה: המתוקצבות.

מירב בן ארי: המתוקצבות, כמובן, ור"מ, בל"מ, (בלתי מתוקצבות), כל המכללות.

מירב בן ארי: "עמק יזרעאל" הרי מתוקצבת.

מירב בן ארי: אני כמובן שלחתי מכתב התייחסות, אני לא אגיד.

מירב בן ארי: אני חושבת שבצדק ארדיטי יגיד, זה התפקיד שלו, בשביל זה הוא נבחר, בדיוק בשביל זה הוא נבחר, בדיון בקטעים שפוגעים בסטודנטים, זה התפקיד שלו.

מירב בן ארי: כמובן התייחסתי גם למשרד החינוך, מי שירצה אני אשלח.

מירב בן ארי: אני לא רוצה להיכנס לעניין, אני רוצה לעשות דיון מקצועי, אני רוצה להבין את המצב, אני רוצה להבין איך אנחנו פותרים את זה.

מירב בן ארי: לשם כך התכנסנו לעניין.

מירב בן ארי: כן היה חשוב לי כי הרבה זמן לא ראיתי מכתב כזה חריף.

מירב בן ארי: בתור היושב ראש של השדולה של ההשכלה גבוהה לא יכולתי לעמוד מהצד, הגבתי לו בכתב רשמי לא מתלהם, אבל הסטודנטים הם שותפים לתוך העניין.

מירב בן ארי: בבקשה חבר הכנסת מנואל טרכטנברג.

מנואל טרכטנברג: קודם כל לעצם העניין ואחר כך לעניין של המכתב.

מנואל טרכטנברג: לעצם העניין.

מנואל טרכטנברג: תראו, העולם זז, זה לא אותו עולם.

מנואל טרכטנברג: הקורסים המקוונים הופכים יותר ויותר מרכיב חשוב בהשכלה גבוהה.

מנואל טרכטנברג: לא רק בהשכלה הגבוהה, אבל בעיקר בהשכלה הגבוהה.

מנואל טרכטנברג: אתם מכירים, אני לא צריך לחזור, "אדקס", "קורסרה" וכדומה.

מנואל טרכטנברג: זאת אומרת, זו תופעה שמתפתחת, אנחנו לא יודעים בדיוק איך ההשכלה גבוהה תיראה בעוד מספר שנים בעקבות כך, אבל בוודאי שלא נהייה באותו מקום.

מנואל טרכטנברג: אני כיושב ראש ות"ת מאוד ניסיתי לקדם את העניין של לימודים מקוונים, זה כלי חשוב.

מנואל טרכטנברג: שוב, עדיין אנחנו לא יודעים עד הסוף מה סגולותיו ובאיזו מידה הוא יכול להחליף, אבל ברור שאנחנו בכיוון הזה.

מנואל טרכטנברג: אתה יודע, קרו דברים מסוימים, דברים אחרים לא קרו לצערי.

מנואל טרכטנברג: זה קרה, זה לא קרה בזמני, אבל זה קרה מיד אחרי זה.

מנואל טרכטנברג: אני חושב שזו התפתחות נהדרת, העניין של מה שנקרא ''קורסי שירות'.

מנואל טרכטנברג: באופן כללי יש הרבה קורסים שהם בסיס ל.

מנואל טרכטנברג: ההוראה הפרונטאלית יכולה להיות חשובה לסוג מסוים של סטודנטים, אבל יש מסה שיכולה ליהנות בהחלט מקורסים מקוונים - - -

מירב בן ארי: דרך אגב, אתה מסכים איתי שגם אם הם גרים בפריפריה הם יכולים ליהנות מקורס מקוון.

מנואל טרכטנברג: בוודאי - - -

מירב בן ארי: לא רק סטודנט מרכז.

מנואל טרכטנברג: תכף אני אתייחס למכתב, הלא פחות מהזוי, הזה.

מנואל טרכטנברג: בוודאי, זה קודם כל אמירה.

מנואל טרכטנברג: מה זאת אומרת, סטודנטים מהפריפריה הם חלשים יותר, הם פחותים, הם לא?

מנואל טרכטנברג: מה, מה זאת האמירה הזאת?

מנואל טרכטנברג: תכף נתייחס למכתב.

מנואל טרכטנברג: בכל אופן, אני חושב שזה צעד חשוב, צריך לקדם אותו, צריך ליישם אותו.

מנואל טרכטנברג: נכון שיהיו מקרים של סטודנטים שמתקשים בלימודים מקוונים, צריך לטפל בזה.

מנואל טרכטנברג: מה, אנחנו יודעים את זה.

מנואל טרכטנברג: ההוראה היא הוראה, חינוך זה חינוך, גם בהשכלה הגבוהה יש שונות של צרכים – צריך לתת מענה, אבל יש את המסה ויש את המקרים האחרים.

מנואל טרכטנברג: זה פעם אחת.

מנואל טרכטנברג: פעם שנייה, לגבי המכתב.

מנואל טרכטנברג: זה מכתב בלתי נסבל.

מנואל טרכטנברג: אני אומר את זה, זה בלתי נסבל בכל הקשר ועד כמה וכמה במערכת השכלה גבוהה ובמערכת חינוך שמתיימרת להיות מערכת חינוך.

מנואל טרכטנברג: אני מבקש מכם, יכולתי להיכנס לגופם של דברים, אני לא עושה את זה כדי לא לבזבז את זמנה של הוועדה על זה.

מנואל טרכטנברג: אני מבקש ממך גברתי היושבת ראש, שלא תסתפקי במכתב מנומס, אלא תביעי את התחושה של הוועדה כולה, שאנחנו לא יכולים לעבור על סדר היום על נושא תפקיד במכללה חשובה במדינת ישראל, מכללה מתוקצבת, שמתבטא בצורה כל כך קשה, לא נכונה, לא הולמת, פוגענית כלפי ציבור שלם של סטודנטים מהפריפריה, פוגענית בוודאי כלפי יושב ראש התאחדות הסטודנטים.

מנואל טרכטנברג: זה לא יכול לעבור על סדר היום.

מנואל טרכטנברג: בכנסת אנחנו לא רק מנסים לטפל לגופם של הדברים, אלא איך הדברים נאמרים, זה גם חלק מהתפקיד שלנו כאן.

מנואל טרכטנברג: תודה.

מירב בן ארי: נכון.

מירב בן ארי: תודה רבה.

מירב בן ארי: אתה רוצה להתייחס גנאים, בבקשה.

מסעוד גנאים: כן.

מסעוד גנאים: מאחר ואני, יש לי סטודנטים בבית, גם הבן שלי ואשתי.

מסעוד גנאים: עכשיו, בקשר לקורסים המקוונים, קורס האנגלית שנהפך לקורס שהסטודנט יכול לעשות אותו בלי לשלם.

מסעוד גנאים: הם משלמים כ-3,000 שקל, למשל באוניברסיטת חיפה אני מתכוון.

מסעוד גנאים: אם השר, מהיכרותי, השר הוא ראש המל"ג והות"ת, איך אומרים, הוא הריבון בחינוך, הוא יכול להחליט.

מסעוד גנאים: אם החלטה של שר, או של ות"ת או של המל"ג לא חלה על מוסדות האקדמיה ועל האוניברסיטאות וכל אחד עושה דין לעצמו, אז מה, בסוף כל אוניברסיטה תעשה מה שהיא רוצה?

מסעוד גנאים: למשל באוניברסיטת חיפה הם עדיין משלמים 3,000 שקל.

מסעוד גנאים: למשל באוניברסיטה הפתוחה לא.

מסעוד גנאים: השאלה העיקרית והבסיסית, אז מה הטעם, מה החשיבות של החלטת שר או של ות"ת או של מל"ג אם לא ממלאים אותה, אעם לא הולכות כל האוניברסיטאות על פיה בסוף?

מסעוד גנאים: בקשר ליחס במכתב האגרסיבי, הייתי אומר השחצן של ראש מכללת העמק - - -

מירב בן ארי: "עמק יזרעאל".

קריאה: המנכ"ל.

מסעוד גנאים: "עמק יזרעאל".

מסעוד גנאים: אני חושב - - -

מירב בן ארי: המנכ"ל.

מירב בן ארי: כן, כן, אתה צודק.

מסעוד גנאים: אני חושב שאת הלשון הזאת, את השיטה הזאת, היחס הזה.

מסעוד גנאים: לדעתי, צריכה התייחסות מהירה מאוד מוועדת החינוך, לדעתי אפילו משר החינוך.

מסעוד גנאים: הוא לא יכול לשבת בשקט, גם בקשר לקורסי הקיץ.

מסעוד גנאים: אני חושב שהמטרה בסוף שלנו היא לנגיש את ההשכלה הגבוהה, לעשות אותה יותר קלה כדי שהסטודנט יוכל ללמוד בלי הנטל הכספי הזה, אני מתכוון היתר ולא רק שכר הלימוד, אלא גם על קורסי הקיץ שהם גבוהים יותר מבחינת סכומי הכסף, מבחינת התשלומים שלו ובמיוחד שיש תלמידים שהם אימהות ויש להן הרבה דברים לשלם וזה נטל.

מסעוד גנאים: לפי דעתי צריך לעשות הכול כדי להקל עליהם את הקורסים או הלימודים האלה, מה יש.

מסעוד גנאים: למשל עוד מבחן יש לסטודנטים הערבים, מבחן בשם יעל (מבחן מיון בעברית), שהוא מבחן בעברית.

מסעוד גנאים: גם על זה הם צריכים לשלם גם אם הוא נכשל בפעם הראשונה ושנייה ונשאר איתו עד שהוא יסיים אולי את הדוקטורט, אם הוא לא עבר אותו.

מסעוד גנאים: לפעמים, אני הסתכלתי, אמרו לי על כמה, הרמה היא רמה גבוהה מאוד שהיא לא כל כך רלוונטית לחיי היום-יום שלהם, ללימודים היומיים שלהם.

מסעוד גנאים: סטודנט ערבי לא חייב לדעת את הדקדוק, את הרמה הגבוהה הספרותית של העברית.

מסעוד גנאים: אני רוצה שהוא ידע עברית, בטח.

מסעוד גנאים: הוא ממילא לומד בעברית באוניברסיטה.

מסעוד גנאים: להקשות עליו ככה ברמה כזו, אני חושב שצריך גם לחשוב על המבחן הזה.

מירב בן ארי: תודה רבה.

מירב בן ארי: אני רוצה לשמוע את ההתייחסות שלך ארדיטי בגלל שאתה הייתה פה בלב העניין.

מירב בן ארי: ספר לנו את העניין.

מירב בן ארי: אני יודעת גם שאתה גם עשית לנו בדיקה מה המצב היום, מי מיישם ומי לא.

מירב בן ארי: אני רוצה גם את ההתייחסות שלך לאירוע הזה, אתה ראית שחברי הכנסת לוקחים את זה מאוד מאוד ברצינות, גם הוועדה וגם שר החינוך.

מירב בן ארי: בצדק אמר חבר הכנסת טרכטנברג, זה המקום שאנחנו לא יכולים להסתפק במשהו מנומס, אלא בהחלט לבוא להביע שאט נפש מהמכתב הזה, ובכלל מההתנהלות הזאת כלפיכם.

גלעד ארדיטי: קודם כל תודה על הדיון.

גלעד ארדיטי: ברשותכם, "עמק יזרעאל" בעיניי זה יוצא מהכלל שלא מעיד על הכלל של המכללות.

גלעד ארדיטי: הבעיה היא לא במכללות, כמו שגם המכללות דאגו להעביר, גם המתוקצבות וגם הלא מתוקצבות עומדות בהחלטות והן נותנות לסטודנטים את מה שנדרש.

גלעד ארדיטי: עמק יזרעאל, עוד פעם, למיטב ידיעתנו, זו מונע משיקולים, אני מסתייג, אבל מונע משיקולים כספיים.

גלעד ארדיטי: בסוף, הקורסים האלה הם מקור רווח נוסף ואני מניח שגם בגלל זה הבוטות.

גלעד ארדיטי: אם אפשר, אני שם את זה רגע בצד.

גלעד ארדיטי: הבעיה שלנו כרגע היא באוניברסיטאות - - -

מירב בן ארי: בוא תגיד לנו מהמצב כיום.

מירב בן ארי: אני יודעת שאוניברסיטת אריאל - - -

גלעד ארדיטי: למיטב ידיעתי, למעט אוניברסיטת אריאל כל יתר האוניברסיטאות נמצאות במצב שכרגע הן אומרות לסטודנטים שלהן: 'אתם יכולים לעשות את הקורסים מקוונים, אתם יכולים לעשות מה שאתם רוצים, בסוף אתם תבחנו במבחן אמיר ואנחנו לא אלה שנעביר אתכם בין הרמות'.

גלעד ארדיטי: אני אתחיל ואגיד, חבל לי שאין פה נוכחות, למעט דבורה שאני מאוד מעריך אותה, אבל אני חושב שהיא לא מספיקה מהאוניברסיטאות.

גלעד ארדיטי: אני כן הייתי מצפה, לפחות, מאחד מהרקטורים להגיע ולהציג פה.

גלעד ארדיטי: יש להם טעונים חזקים מאוד על הרמה האקדמית, אז הייתי מצפה מאחד מהם - - -

מירב בן ארי: הם לא טרחו להגיע לפה, דבורה שאנחנו מעריכים אותה מאוד, יש וועדת אכיפה למל"ג - - -

דבורה מרגוליס: אני אשמח להתייחס.

מירב בן ארי: את תייחסי, אל תדאגי.

גלעד ארדיטי: הייתי כן מצפה שרקטור אחד נראה פה, שייתן פה איזה הסבר בתחום האקדמי שהם כל כך מדברים עליו.

גלעד ארדיטי: הטענה בסוף שהאוניברסיטאות טוענות, היא טענה על הרמה.

גלעד ארדיטי: הם אומרים: 'הרמה האקדמית של הקורסים המקוונים לא מספקת'.

גלעד ארדיטי: עכשיו אני מצטער, אני פשוט לא מסכים עם הטענה שלהן, המוסדות האקדמיים והאוניברסיטאות מכירים בקורסי מעבר מהאוניברסיטה הפתוחה, אז זה אבסורד, כמעט בלתי נתפס שהאוניברסיטאות תגדנה: 'אנחנו מכירות בקורסים, תוך נקודות הזכות, שהאוניברסיטה הפתוחה מציעה בתוך זכות שלנו, אבל באנלית, שזה מחוץ לנקודות הזכות ומחוץ לתואר וזה משהו X אקדמי, בזה אנחנו לא מכירות כי זה ברמה לא מספקת'.

גלעד ארדיטי: באמת, בעיניי זה אבסורד שהוא לא נתפס.

גלעד ארדיטי: זה החלק הראשון.

גלעד ארדיטי: החלק השני, הרפורמה בכוונה נכתבה כך שאין קורס מתקדמים ב' מקוון.

גלעד ארדיטי: מתקדמים זו הרמה האחרונה לפני הפטור, הוא חייב להיות בתוך הקמפוס, הוא חייב להיות פרונטלית.

גלעד ארדיטי: עשינו את זה, כי א', מצד אחד זה קורס שהוא בתוך שכר הלימוד ואז אין פה עול נוסף על הסטודנטים.

גלעד ארדיטי: הצד השני, הנה יש לכל מוסדות ההזדמנות לוודא שכל מי שמגיע אליהם באמת עמד בסף הנדרש על למנת להצליח ולעבור את כל נושא האנגלית, כך שיש להן את היכולת לוודא.

גלעד ארדיטי: נגיד והרמה האקדמית של האוניברסיטה הפתוחה לא מספקת, אז הנה יש להם את היכולת לוודא את הנושא הזה.

גלעד ארדיטי: עוד פעם, בגלל זה אנחנו לא מבינים את החלטת האוניברסיטאות, מה גם שהמודלה הנוכחית היום היא המודלה הראשונה.

גלעד ארדיטי: המודלה הבאה אמורה להיות עוד יותר אינטראקטיבית ודווקא היא הייתה אמורה לתת יותר מענה לסטודנטים במכללות שבדרך כלל קצת יותר קשה להם בלימודי שפה, כמו הסטודנטים באוניברסיטאות שאליהם בדיוק המודלה הנוכחית ממש יועדה להם.

גלעד ארדיטי: אני חושב שניתן הרבה זמן למוסדות להגיב ולהתייחס.

גלעד ארדיטי: עוד פעם, בעיננו המקום הלא בסדר זו ההחלטה לא להגיב, לחכות, לחכות, לחכות, למסמס, למסמס, למסמס, למסמס, להגיע למצב שאנחנו אוטוטו באמצע סמסטר וסטודנטים עושים החלטה של: 'יעלה לי עוד 2,000, 3,000, 4,000 שקל, זה עדיף לי על זה שאני לוקח עכשיו קורסים מקוונים שאני לא יודע מה יהיה'.

גלעד ארדיטי: אני אוסיף ואגיד שהטענה כרגע של האוניברסיטאות: 'אנחנו מאפשרים לך, לך עשה מבחן אמיר'.

גלעד ארדיטי: אני חושב שהטענה הזו היא טענה שלא עומדת במבחן המציאות, כי בסוף מבחן אמיר, הוא לא מבחן שמעביר בין רמות, כמו שקורה היום, אלא הוא מבחן שאומר איזו רמה אתה.

גלעד ארדיטי: אם זה הפתרון שהן מציעות, אז הן היו עושות את זה גם בקורסים הפרונטליים, אבל הן לא עושות את זה בקורסים הפרונטליים כי הן יודעות שזה לא פתרון טוב.

גלעד ארדיטי: יש איזו טענה שצריך לכתוב את המבחן, ומי יכתוב את המבחן, ואיך יכתוב את המבחן.

גלעד ארדיטי: באמת אני אומר, זה נשמע לי משהו ששבע אוניברסיטאות בארץ מסוגלות לפתור במעט רצון טוב וגם זה לא לוקח חודשיים, כנראה אפשר לעשות את זה בשעתיים.

גלעד ארדיטי: אגב, אפרופו רמה אקדמית, אז הקורסים הפרונטליים שכל כך מאדירים אותם, הם אותם קורסים פרונטליים שלאורך השנים יעילותם לא בטוח עד כמה תמיד הייתה הכי גבוהה.

גלעד ארדיטי: גם סקר הלמ"ס (הלשכה המרכזית לסטטיסטיקה) שפורסם בימים אלה מדבר שרוב הסטודנטים יוצאים ומשקפים שרמת האנגלית שלהם לא התקדמה.

גלעד ארדיטי: תוסיפו את זה שבחלק מהמוסדות, לדוגמה אוניברסיטת חיפה, בגלל זה, זה גם עולה שם הרבה מאוד כסף, הנושא בכלל הופרט.

גלעד ארדיטי: בכלל לא מלמדים אנגלית על ידי האוניברסיטה, הם הפריטו את זה למכינה שהיא חיצונית לאוניברסיטה.

גלעד ארדיטי: ככה זה קצת דוגמאות כדי להכיר את זה.

מירב בן ארי: זאת אומרת, השורה התחתונה, מי שלקח את הרפורמה הזאת של שר, מל"ג ות"ת - - -

גלעד ארדיטי: האוניברסיטאות למעט אריאל לא מיישמות, ומכללת עמק יזרעאל.

מירב בן ארי: וכל המכללות כן, חוץ "מעמק יזרעאל"?

גלעד ארדיטי: כן.

גלעד ארדיטי: הדבר האחרון זה לגבי הכסף.

גלעד ארדיטי: אם נגיד והאוניברסיטאות טוענות - - -

קריאה: אריאל מיישמת?

מירב בן ארי: כן.

גלעד ארדיטי: נגיד, והאוניברסיטאות טוענות בתוקף שלא משנה מה, אסור להשתמש בקורסים המקוונים והכול, אז שיפחיתו את העלויות של הקורסים.

גלעד ארדיטי: היום הן מנצלות את המקסימום ש"מלץ" נתן להן לנצל בתוך הקורסים הפרונטליים שהן עושות.

גלעד ארדיטי: אלו קורסים שבדרך כלל האוכלוסיות המוחלשות הן אלא שנגישות אליהם, כי הן אלה ששפת האנגלית שלהם חלשה יותר מאותו ילד שגדל מגיל אפס עם מורה פרטית באנגלית.

גלעד ארדיטי: בסופו של דבר אנחנו מדברים על מאות אלפים עד מיליונים בודדים למוסד.

גלעד ארדיטי: אם באמת הרמה האקדמית כל כך קריטית למוסדות אז שיבואו, יגישו, יגידו: 'או.

גלעד ארדיטי: קיי, כרגע זה לא מוכן, לשנה הקרובה, לשנתיים הקרובות עד שיהיה פתרון שזה לא יפיל את כל העול הכספי הזה על הסטודנטים, אנחנו סופגות את העלויות האלה'.

גלעד ארדיטי: זה לא עלויות גדולות בתקציב של אוניברסיטאות שנע סביב, חלקן, 2 מיליון שקל – זה לא יפיל את האוניברסיטה והיום יוצאים הדברים אחרים.

גלעד ארדיטי: זהו.

מירב בן ארי: תודה רבה.

מירב בן ארי: חבר הכנסת פורר בבקשה.

עודד פורר: אני רוצה לשמוע את המל"ג קודם.

מירב בן ארי: או.

מירב בן ארי: קיי.

מירב בן ארי: אני רוצה לשמוע רגע את האוניברסיטאות כי הן בעיקר, יושבת כאן הנציגה של ור"ה, אז ניתן למל"ג, כי המל"ג בסך הכול איתנו.

מירב בן ארי: בואי תגידי לנו, תסבירי לנו לוועדה למה האוניברסיטאות לא מיישמות את ההחלטה.

דבורה מרגוליס: תודה על ההזדמנות להגיב.

דבורה מרגוליס: יש כמה דברים ואם אפשר אשמח להתייחס לכולם.

דבורה מרגוליס: קודם כל, ההתכתבות עם התאחדות הסטודנטים, ולא בפעם הראשונה ההתנהלות מתבצעת במקום בדיאלוג שמוצג כל הזמן, הנחתה של מכתבים שמאחוריהם לא עומד אפילו ברור ראשוני של העובדות - - -

מירב בן ארי: כן, אבל זו החלטה של ההתאחדות, זו החלטה של השר ובתמיכת המל"ג והת"ת.

מירב בן ארי: הוא רק רצה לוודא שאתם עושים, זו לא החלטה שלו.

דבורה מרגוליס: המכתב של יושב ראש התאחדות הסטודנטים שסביבו עלה הנושא, למכתבו יש תשובה.

דבורה מרגוליס: נשלחה תשובה על פורום הרקטורים שעומדים מאחורי כל מילה בתשובה שלהם.

דבורה מרגוליס: התשובה שלהם אומרת כמה דברים.

דבורה מרגוליס: ראשית - - -

מירב בן ארי: אף אחד מפורום הרקטורים המכובד לא טרח להגיע לוועדת החינוך.

מירב בן ארי: אגב, גם על זה אני אגיב, שלא תחשבי.

דבורה מרגוליס: אני נתבקשתי לייצג פה את האוניברסיטאות בדיון הזה.

דבורה מרגוליס: הסיבה, מעבר לחוסר היכולת בלוח הזמנים שנוצר למצוא את האדם המוסמך - - -

מירב בן ארי: כל פורום הרקטורים של כל האוניברסיטאות לא מצא רקטור אחד שיכול להגיע לוועדת החינוך ולעסוק בנושא שכל כך חשוב וקריטי לסטודנטים, לחברי כנסת שהגיעו לפה מכל סייעות הבית, כמו שאת רואה אין פה קואליציה אופוזיציה, כולנו מסכימים שיש פה עוול.

מירב בן ארי: אף אחד מפורום הרקטורים המכובד לא יכול היה לבוא ולטרוח.

מירב בן ארי: עד פה עשית את עבודתך, מבחינת הסנגוריה, בואי זה הכי חשוב, באמת עם כל הכבוד לרקטורים.

דבורה מרגוליס: עוד שני משפטים.

דבורה מרגוליס: ביום חמישי נשלח מכתב ליושב ראש וועדת החינוך על ידי הרקטורים שביקש לדחות את הדיון הזה כיוון שמחר בבוקר, מחר בבוקר אמורה להתקיים פגישה מכרעת בין פורום הרקטורים לראשי מל"ג/ות"ת בנושא הזה.

דבורה מרגוליס: הפגישה הזאת נקבעה כבר לפני כחודש, יצא כך שלפי לוחות הזמנים לא הייתה אפשרות לעשות את זה קודם - - -

גלעד ארדיטי: אגב, הפגישה נדחתה כמה פעמים, דבורה.

דבורה מרגוליס: הפגישה הזאת תתקיים מחר.

דבורה מרגוליס: מחר יבחנו כל האספקטים המקצועיים כולל הרצון לדאוג לפתרונות לסטודנטים.

דבורה מרגוליס: ביקשנו לדחות את הדיון, יושב ראש הוועדה סרב לעשות את זה ולכן אין מה לרקטורים לבוא לכאן כי דיון מקצועי לא יתקיים כאן, הוא יתקיים מחר במל"ג.

מירב בן ארי: האמת, כן הם היו צריכים לבוא לפה והיו צריכים להתייחס למכתב שהם כתבו ולומר שיש דיון במל"ג.

מירב בן ארי: את יודעת, אפילו לומר לנו, לעשות לנו סוג של - - - מה יהיה מחר בתכנית בישיבה, מהן המסקנות.

מירב בן ארי: הרי אתם מגיעים לפגישה אם איזו החלטה, נכון?

מירב בן ארי: לא נראה לכם שאם - - -

דבורה מרגוליס: לא.

דבורה מרגוליס: ממש לא.

מירב בן ארי: שאם היית מודיעים פה זה לא הורס לכם את הפגישה של מחר- - -

דבורה מרגוליס: מגיעים לפגישה בשביל לקיים דיאלוג, ככה יש - - -

מירב בן ארי: סליחה, למה במכללות לא צריך פגישות ולא צריך דיאלוג אלא פשוט מיישמים את ההחלטה?

מירב בן ארי: למה באוניברסיטאות הכול כל כך מורכב, למה כל החלטה לוקחת כל כך הרבה, מה זה שונה מהמכללה שמיישמת?

עודד פורר: אני אסביר לך משהו.

עודד פורר: האוניברסיטה יודעת שהיא יכולה לעשות מה שהיא רוצה מול המל"ג והמכללות יודעות שאם יעשו משהו שלא בדיוק לפי ההנחיה, שאולי פוגע בתחרות שלהם מול האוניברסיטאות אז המל"ג ידע לתת להן את, כי המל"ג נותן קודם כל את הייצוג שלו לאוניברסיטאות המוקצבות, הרבה יותר מאשר למכללות.

מירב בן ארי: כל הזמן בוועדת החינוך יש כאן התנהלות שהאוניברסיטאות עושות מה שהן רוצות והמכללות מקבלות את עמדת השר, את עמדת המל"ג ואת החלטת הות"ת רק שלא יגידו שמכללות לא בסדר.

מירב בן ארי: סליחה, יכול היה לבוא לפה אחד הרקטורים, יכול לבוא להגיד לנו מה הולך להיות בפגישה שלכם מחר.

מירב בן ארי: עם כל הכבוד, זה לא סוד, זה לא פגישה חשאית, הוא יכול לבוא להגיד לנו: 'אנחנו הולכים ליישם את החלטת השר/מל"ג/ות"ת, ואת זה לא עשיתם.

מירב בן ארי: עם כל הכבוד, אל תהיי הסנגור כי אין סיבה.

מירב בן ארי: אני אומרת לך שאנחנו לוקחים את זה מאוד מאוד ברצינות.

מירב בן ארי: בבקשה חבר הכנסת פורר, רצית להתייחס, אחרי זה נשמע את המל"ג.

עודד פורר: תודה.

עודד פורר: אני חייב לומר שאני די מצטער על דבר אחד.

עודד פורר: אחרי שקראתי את מכתבו של מנכ"ל המכללה האקדמית "עמק יזרעאל", ממש נורא רציתי לפגוש אותו.

עודד פורר: זאת אומרת, מאוד רציתי לפגוש אדם שמנהל מוסד אקדמי ומשתלח בסגנון לא ראוי ובצורה כזו במכתב שלו, בצורה שלא מתאימה.

עודד פורר: אני אפילו לא רוצה לעשות השוואות, אפילו לא רוצה לעשות השוואות.

עודד פורר: אני ממש הייתי סקרן לפגוש את האיש פה בדיון.

עודד פורר: גברתי, אני אומר את זה לך ואני אומר את זה לחבריי חברי הכנסת, המכתב הזה הוא חשוב.

עודד פורר: למה הוא חשוב, כי בסעיף 5 ו-6 של המכתב שלו מסביר היטב המנכ"ל בדיוק למה לא הולכים ופועלים בהתאם להחלטה של המל"ג ושל שר החינוך.

עודד פורר: הוא כתוב: "כלום עלה בדעתך שניתן לפטר מאות מורים ומורות לאנגלית, לבצע להם שימוע באמצע שנת הלימודים, אף בית דין" הרי זה הסיפור.

עודד פורר: זה הסיפור, יכולים לעטוף את זה בכל מיני עטיפות ובכל מיני סיסמאות ובכל מיני דברים, המוסדות האקדמיים האלה והאוניברסיטאות לא רוצות להתעמת מול מורים, שיכול להיות שלא יהיה להם צורך כי הולכים להליך מקוון.

עודד פורר: זה שווה כסף לאוניברסיטאות ולכן הן עושות את זה.

עודד פורר: אלה הסיבות וכל העטיפות וכל הפגישות והדחיות והעניינים – פשוט לא רלוונטיים.

עודד פורר: אני חושב שהזלזול בו נוהגות האוניברסיטאות בהחלטות האלה, וגם בוועדה הוא לא ראוי והוא גם לא מהווה איזו דוגמה לסטודנטים שלומדים באוניברסיטאות האלה.

עודד פורר: אני חושב שלפחות ההחלטה והפנייה שלנו ליושב ראש המל"ג וגם לשר החינוך צריכה להיות מאוד מאוד חריפה בהקשר הזה, כולל גם ליושב ראש הוועד המנהל של המכללה האקדמית עמק יזרעאל, כי אני חושב שמכתב כזה הוא לא ראוי.

עודד פורר: יש לגנות גם את הסגנון, גם את השפה ובוודאי שעם התוכן אני לא מסכים למה שנאמר שם.

מירב בן ארי: תודה רבה חבר הכנסת פורר.

מירב בן ארי: אני רוצה לשמוע את התייחסות המל"ג בבקשה.

מירב בן ארי: בואי תגידי לנו מה הולך להיות בפגישה מחר, כי נראה לי שזו לא פגישה סודית.

מירב בן ארי: מה אתם מצפים, ספרו לנו, חברי הכנסת מאוד רוצים לשמוע.

מירב בן ארי: בבקשה.

נימרה גורן: שמי נימרה גורן.

נימרה גורן: אני העוזרת של יושב ראש ות"ת, פרופסור זילברשץ.

נימרה גורן: אם אפשר לפני זה, אפרופו דבריו של פרופסור טרכטנברג.

נימרה גורן: אתמול נחנך פרויקט מדהים, "ישראל דיגיטלית" יחד עם מל"ג/ות"ת בנושא של קורסים מקוונים - - -

מירב בן ארי: ראיתי.

נימרה גורן: הנושא הזה הולך להיכנס לאוניברסיטאות והנושא של אנגלית היה סוג של סנונית ראשונה.

נימרה גורן: הנושא של אנגלית היה לא רק לטובתם של הסטודנטים, הוא היה גם כחלק מאיזה פרויקט שהתחיל ב-2013, לעשות סטנדרטיזציה של לימודי האנגלית שלא בכל מקום ילמדו משהו אחר וכדומה.

נימרה גורן: זה היה חלק מהסיפור הזה, ניסו לעשות את זה באמצעות הנושא של האנגלית המקוונת.

נימרה גורן: לגבי היישום – נתקלו בהתחלה גם בבעיות במכללות – אני רוצה שזה יהיה ברור.

נימרה גורן: קיבלנו הרבה פניות, אנחנו מנסים לאכוף את זה בצורה של הידברות.

נימרה גורן: קיבלנו פניות, קיבלנו תלונות, פנינו למכללות ובסופו של דבר הן באמת כולן מיישמות את זה.

נימרה גורן: יצא מכתב מור"מ שמבקש מהמכללות כולן ליישם את המיזם הזה.

נימרה גורן: לעומת זה, באוניברסיטאות הייתה לנו בעיה.

נימרה גורן: הנהלת ות"ת/מל"ג, גם גדי וגם יפה, ניסו לקבוע עם פורום הרקטורים פגישה.

נימרה גורן: הפגישה אכן תתקיים מחר אחרי שהיה נדחתה כמה וכמה פעמים, כדי לנסות - - -

דבורה מרגוליס: היא לא נדחתה בגלל האוניברסיטאות.

דבורה מרגוליס: סליחה, היו שם באמת בעיות לו"ז( לוח זמנים).

מירב בן ארי: לא משנה, אתם תפגשו מחר.

מירב בן ארי: מה הולך להיות?

נימרה גורן: מה שהולך להיות, קודם כל לנסות להגיע להסדר מידי לגבי הסמסטר הזה ולנסות לגבי השנה הבאה והלאה, ליצור איזה הסדר קבוע כדי שהאוניברסיטאות אכן תיישמנה את ההחלטה של ות"ת כלשונה.

נימרה גורן: לגבי התוכן, מה גדי עומד להציע להן, בעצם הוא כבר דיבר עם יושב ראש פורום הרקטורים, אני לא יודעת בדיוק להגיד לך.

נימרה גורן: אני יודעת שהוא מנסה לעשות הסדר לעכשיו.

נימרה גורן: אגב גלעד, אפרופו מבחן, התלוננו איזה מבחן הם יעשו וכו', יש פתרון.

נימרה גורן: אנחנו מצאנו להם פתרון, האוניברסיטה הפתוחה כתבה מבחנים, היא מוכנה לתת לכל מוסד.

נימרה גורן: מכללות פנו לאוניברסיטה הפתוחה, הגיעו לשם וקיבלו הסברים גם על הקורס, גם על המבחן - - -

מירב בן ארי: אז תגידו לי, אני באמת יש לי הרבה הערכה ליפה זילברשץ, אני גם יודעת כמה היא קשובה לסטודנטים.

מירב בן ארי: תסבירי לי למה מכללה יכולה ללכת ל"פתוחה" לקחת דוגמה למבחן, לעשות וליישם, ולמה אוניברסיטה לא, מה ההבדל?

מירב בן ארי: אני מקבלת את מה שחבר הכנסת פורר אומר שיש להם פה, אני לא יודעת מה, מן הגנה, מה, למה?

מירב בן ארי: הרי זה סטודנט שבחר ללמוד באוניברסיטה או בחר ללמוד במכללה, למה הוא צריך, סליחה, להיפגע בגלל שהרקטור החליט שעכשיו פחות מתאים לו ליישם את ההחלטה?

מירב בן ארי: תסבירי לי למה, הרי בסוף מי נפגע פה, לא הרקטור.

מירב בן ארי: מה, הוא צריך לעשות את המבחן באנגלית, נפגע הסטודנט שבחר ללמוד באוניברסיטה.

נימרה גורן: לכן הפגישה מחר ואני מקווה שאכן יקבע - - -

מירב בן ארי: תשמעי, אני באמת, אני אומרת לך, אני יודעת שיש לכם צעדים שאפשר לנקוט נגד האוניברסיטאות.

מירב בן ארי: אני יודעת את זה, אני יודעת כי בעבר עשיתם דברים, אני יודעת את זה ממכללות שהמל"ג, מה שנקרא, עיכב דברים ועצר דברים בשל התנהלות מסוימת.

מירב בן ארי: אנחנו מצפים מכם, א' כמובן שתדווחו לוועדה ולחברי הוועדה, כמו שאת רואה זה בנפשם העניין, ותגידי לנו מה ההחלטה ואיך האוניברסיטאות הולכות ליישם את העניין.

מירב בן ארי: יש לי את המכתב הזה של הרקטורים, כן יש לי.

מירב בן ארי: ראיתי את זה- - -

דבורה מרגוליס: כי לפי מה שמדברים כאן נראה - - -

מירב בן ארי: קראתי את המכתב דבורה ולא השתכנעתי.

מירב בן ארי: אם השתכנעו חברי הוועדה, בבקשה.

מירב בן ארי: לא השתכנעתי, את יודעת מה, גם כאן לא השתכנעתי, פשוט ככה.

מירב בן ארי: אני חושבת שגם כל מי שיושב כאן מבין שיש בעיה, וזה לא פעם ראשונה.

מירב בן ארי: אנחנו מצפים להתייחסות אל הוועדה, אנחנו רואים בזה חשיבות.

מירב בן ארי: שלא תטעו, אנחנו מצפים לעדכון מחר אחרי הפגישה.

מירב בן ארי: גדי ויפה מעדכנים אותי ואת מרגי באופן קובע, אנחנו מצפים לזה.

מירב בן ארי: בבקשה פריסקו.

מירב בן ארי: תציג את עצמך.

עמית פריסקו: שלום, עמית פרסיקו, אני יועץ שר החינוך.

עמית פריסקו: רק כמה ההערות.

עמית פריסקו: קודם כל חייבם להתייחס למכתב של מנכ"ל "עמק יזרעאל".

עמית פריסקו: אני מסכים שזה מכתב שהיה טוב שלא היה נכתב.

ענת ברקו: כשאתה מתייחס, של נעליך מעל רגליך', זה מה שכתוב שם.

ענת ברקו: זה גם כשפרופסור פונה באופן כזה לסטודנט, ספק אם הוא פרופסור - -

קריאה: הוא לא פרופסור.

מירב בן ארי: לא.

מירב בן ארי: הוא מנכ"ל המכללה.

ענת ברקו: אבל אם מנכ"ל של מוסד חינוכי פונה באופן כזה - - -

מירב בן ארי: ליושב ראש התאחדות הסטודנטים.

ענת ברקו: ליושב ראש התאחדות הסטודנטים, מה זה משנה, לסטודנט, יש בזה משהו כל כך מזלזל, כל כך בוטה וכל כך נמוך שאי אפשר לתאר את זה.

ענת ברקו: כאילו, מה נשאר, איך אפשר לקרוא מכתב כזה.

עמית פריסקו: חברת הכנסת, אני רוצה להאמין שזה היוצא מהכלל שלא מלמד על הכלל - - -

דבורה מרגוליס: המכתב של דירקטוריונים לא נתכתב באופן כזה, אפשר לקרוא ולהתרשם,

עמית פריסקו: אם אפשר להתייחס למכתבם של הדירקטורים, אנחנו, כשאני אומר 'אנחנו' זה מל"ג, אכן מנהלים דין ודברים שנע לטעמי קצת בעצלתיים, אבל את ההחלטה לא לקיים קראנו פעם ראשונה במכתב.

עמית פריסקו: זאת אומרת, במכתב כתוב: 'אנחנו לא מתכננים לקיים'.

עמית פריסקו: זה מכתב שנשלח ליושב ראש התאחדות הסטודנטים עם העתק לשר.

דבורה מרגוליס: גדי פרנק קיבל על זה עדכון כבר לפני יותר מחודש.

עמית פריסקו: כך או אחרת, אנחנו נגד זה שיודיעו לנו שהם לא מקיימים החלטת מל"ג חד-צדדית.

עמית פריסקו: שוב, אני לא יכול שלא לתהות איך כל שאר המוסדות האקדמיים, למרות קשיים שהציגו ובאמת קשיים לגיטימיים שדובר עליהם וניסנו לתת להם פתרון, כן הצליחו לעמוד ובמקרה קבוצה שחלקיה הם אוניברסיטאות מתוקצבות לא יכולות לעמוד.

עמית פריסקו: למעט אוניברסיטה אחת שהיא לא בור"ה והיא משום מה כן הצליחה לעמוד בזה, אוניברסיטת אריאל, למרות קשיים ולמרות שגם היא בהתחלה אמרה שהיא לא תקיים ובסוף הצליחה.

עמית פריסקו: שוב, אני אשמח שתעודכנו לאחר הדיונים.

עמית פריסקו: אני רוצה רק להגיד לגופה של ההחלטה שני דברים.

עמית פריסקו: אחת, זו החלטה חברתית ערכית.

עמית פריסקו: זאת אומרת, אפשר להתווכח אם זה כן עובד או לא עובד קורסים מקוונים, מה שבטוח הוא, צריך לתת לזה את הצ'אנס.

עמית פריסקו: זה בטח משהו שחוסך לסטודנטים כסף וגם מבחינת מה שקורה בעולם, ציינו פה את "אדקס" ויש עוד הרבה יוזמות.

עמית פריסקו: אם זה טוב להרווארד וטוב לפרינסטון ולייל, אז כנראה גם טוב לחיפה, לתל אביב ולעברית.

עמית פריסקו: דבר שני שרציתי להגיד, זה מתחבר קצת למה שאמר פה יושב ראש ההתאחדות.

עמית פריסקו: אני מניח, זה צוין גם במכתבם של הרקטורים, יש בעיה עם המורים לאנגלית שעד עכשיו פרנסתם הייתה מובטחת באוניברסיטאות ויכול להיות שכעת מאיימים לפגוע בה.

עמית פריסקו: - - -

עודד פורר: אגב, יש מחסור במורים לאנגלית בבתי הספר.

עודד פורר: אני חושב שאולי כדאי - - -

עמית פריסקו: תודה רבה לחבר הכנסת פורר, אנחנו אכן חשבנו על זה.

עמית פריסקו: במקביל אנחנו, בלי שום קשר בכלל לכל המהומה, ברגע שהבנו שהולכים להיפלט או שתמעט תעסוקתם של המורים באוניברסיטאות, אנחנו במערכת החינוך משוועים למורים מצוינים לאנגלית.

עמית פריסקו: כבר כעת בונים תכנית, אני מקווה שנסיים ונוכל להכריז עליה, איך לקלוט את המורים האלה במערכת החינוך בצורה הכי זריזה בלי דרך החתחתים הרגילה של להפוך למורה.

עמית פריסקו: אנחנו מוכנים גם לשים על זה כסף.

עמית פריסקו: שוב, צריך להפריד את שתי הבעיות, אנחנו לא נממן מורים באוניברסיטאות רק בגלל שצריך לממן אותם ועד עכשיו מימנו אותם.

עמית פריסקו: אנחנו נשמח להשתמש בהם לצרכים אחרים.

עמית פריסקו: אני אומר כאן, מערכת החינוך תשמח להשתמש בהם.

עמית פריסקו: זהו, אני מקווה שבסופו של דבר הסמסטר יתחיל ואני מקווה שכולם בסוף יתיישרו עם ההחלטה.

עמית פריסקו: אני אומר, אנחנו בדין ובדברים ואנחנו קשובים לבעיות ונשמח לתת להן פתרונות, פחות טולרנטיים לכל מיני הכרזות ומכתבים של 'אנחנו לא נקיים'.

עמית פריסקו: בקיצור, הבנתם את הנקודה.

מירב בן ארי: תודה רבה פרסיקו.

מירב בן ארי: חברת הכנסת ברקו, את רוצה להתייחס?

ענת ברקו: אני חושבת שמה שמעלים כאן, אני חושבת שאפשר לראות את זה.

ענת ברקו: מהניסיון שלי יש מצבים שסטודנטים מסיימים לימודים אקדמיים ולא מסוגלים לעבור את הבחינה באנגלית.

ענת ברקו: צריך גם להתייחס לזה שבהרבה פעמים זה הקטע שתוקע את התואר – יש מקרים כאלה.

קריאה: יש הרבה מקרים כאלה.

ענת ברקו: ולכן צריך להיות מאוד זהירים ולא לשפוך את התינוק עם המים במקרה הזה.

ענת ברקו: אני בעד לימודים מקוונים, אבל אני באמת חושבת שזה לא חזות הכול.

ענת ברקו: יש לפעמים מקרים שיש תלמידים שזה לא עובד, הרמה שלהם היא כל כך נמוכה ונקודת הזינוק היא כל כך נמוכה שבהם צריכים לעשות את כל הדרך ולהתקדם עם הקורסים הללו בצורה שיטתית, כי אחרת הם לא יקבלו את התואר בגלל בחינה באנגלית.

ענת ברקו: באמת היו סטודנטים כאלה, אני נתקלתי בהם לאורך השנים ולכן אני חושבת שצריך להשאיר את זה באיזה אופן שיהיה אפשר לשלב בין שתי הדרכים.

ענת ברקו: כמו שיש היום את מבחן הפטור, יש מסלול של פטור במסגרת מבחן אמיר ויש את המסלול של מי שעובר את המבחן מקבל את הפטור, ויש את המסלולים האלה.

ענת ברקו: צריך לתת לסטודנטים לבחור בין אם זו אופציה של דרך למידה מקוונת, דרך למידה בקורסים בכיתה, באמת במחיר שהוא יהיה סביר והוא יאפשר לסטודנטים לקחת את הקורסים ולהתקדם עם הקורסים.

ענת ברקו: לא במחיר מופקע, לקבוע אפילו תקרה לתואר שעד שמסיימים את התואר זה לא יעלה על 1,000 שקל או על 1,500 שקל או לא משנה מה.

ענת ברקו: שזה יהיה סביר, לא פר קורס אלא פר תואר של סך כל הקורסים.

ענת ברקו: יש כאלה שמתחילים ממש מהרמה הנמוכה ביותר ומתקדמים.

ענת ברקו: אני חושבת שצריך לתת את הדבר הזה באופן יותר פתוח, לא לנעול מבחינת הדרך האקדמית שרק בכיוון הזה.

ענת ברקו: גם הדרישה של הסטודנטים לא יכולה להיות אולטימטיבית, כי לדעתי במקרה הזה הם לא מייצגים את כולם.

גלעד ארדיטי: לא.

גלעד ארדיטי: אנחנו חלילה לא דורשים שיהיה רק קורסים מקוונים.

גלעד ארדיטי: אנחנו רוצים בדיוק מה שאמרת, שתהייה אפשרות.

ענת ברקו: אני באמת מציעה לעשות מתכוונת משולבת.

ענת ברקו: יכול להיות גם מצב מסוים שסטודנט או סטודנט מתחילים בזה ועוברים לזה.

ענת ברקו: הגמישות הזאת תיתן את האופציות - - -

גלעד ארדיטי: זה בדיוק הבקשה, לא מעבר לזה.

גלעד ארדיטי: חשוב להדגיש, לרגע אנחנו לא מבקשים שיהיה רק את זה.

גלעד ארדיטי: אנחנו חושבים שהשילוב הוא קריטי.

ענת ברקו: אני בעד להשאיר את השילוב הזה.

ענת ברקו: מהניסיון שלי בעולם האקדמי, זה השילוב הנכון.

ענת ברקו: אסור לקבוע באופן מוחלט, אין דין לימוד אנגלית כדין לימוד חומר בהיסטוריה או משהו כזה.

ענת ברקו: הרבה פעמים צריך את האינטראקציה עם המורים.

ענת ברקו: יש סטודנטים שזה מאוד חשוב להם ולכן אני מניחה שזו הדרך, שתהייה הדרך האפקטיבית ביותר להגיע להישגים ולא להביא סטודנטים לסיום תואר ללא מעבר הפטור באנגלית – זה יהיה חמור מאוד ולצערנו הרב זה קורה.

מירב בן ארי: בבקשה אדוני.

מירב בן ארי: רק תציג את עצמך.

יהודה שוורץ: שוב, אני יהודה שוורץ ממשרד החינוך.

יהודה שוורץ: אני מבקש שלוש נקודות להעצים אף על פי שחלקן הוזכרו כאן.

יהודה שוורץ: אני חושב שצריך לברך את חברת הכנסת בן ארי על התשובה שלה ליושב ראש "עמק יזרעאל".

יהודה שוורץ: , אני מתבייש בשם כל הנוכחים כאן ומתנצל בפני גלעד על הדברים שנאמרו עליו, זה דבר לא ראוי.

יהודה שוורץ: אני חושב שהוועדה כוועדה צריכה להביע את מחאתה, כמו שאמר פה פרופסור טרכטנברג, הדבר הזה הוא לא יתכן.

יהודה שוורץ: אני חושב שצריך לחזק פה את מה שאמר פרסיקו על כך שמדובר פה על מפעל מהפכני.

יהודה שוורץ: צריך לברך את השר, את המל"ג/ות"ת על היוזמה הזאת.

יהודה שוורץ: מדובר על מעבר לשיטת לימוד שמתאימה לעת הזאת וצריך לאפשר אותה לסטודנטים.

יהודה שוורץ: אני חושב שחובה לתת את כל הכלים לכל סטודנט להצליח במשימה הקשה הזאת של לימודי האנגלית.

יהודה שוורץ: אם הלימודים המקוונים הם אלה שיביאו את התוצאה הטובה, אני לא מבין איך מישהו יכול לעלות על דעתו שימנעו את זה מהסטודנטים, מה גם שנותנים את זה בחינם.

יהודה שוורץ: אני לא יודע מי מהיושבים כאן שותף לפורום של האקדמיה.

יהודה שוורץ: נאמרים שם, אני מחזיק אוסף שלם של דברים ששותפים לפורום הזה, מהאוניברסיטאות שכתבו נגד המהלך הזה בצורה בוטה, בצורה מתנשאת, דברים לא ראויים.

יהודה שוורץ: אני רק רוצה להציג את מה שנעשה במכללות להכשרת עובדי הוראה.

יהודה שוורץ: אנחנו גם שמענו ביקורת, שמענו קשיים וביקשנו לנסות.

יהודה שוורץ: פורום ראשי המכללות האקדמיות הציע לכלל הסטודנטים להיכנס, אני מעיד על עצמי, נכנסתי לקורסים, נכנסתי בעצמי.

יהודה שוורץ: הקורסים הם יפיפיים, מעניינים, מאתגרים, אין לי ביטחון שהם יביאו את התוצאות המצוינות לכל סטודנט וסטודנט, אבל לפחות לאפשר את זה.

יהודה שוורץ: הקורסים עצמם יפים, מעניינים, עשויים ברמה מאוד גבוהה.

יהודה שוורץ: אני חושב שסטודנט שינסה את זה, אני משער שחלק גדול יצליח, יצליח וגם יעמוד בבחינות.

יהודה שוורץ: על כל פנים, מהמכללות להכשרת עובדי הוראה ביקשנו שסטודנטים יבחרו, ואכן היו כאלה שביקשו להישאר בקבוצות קטנות בלימוד פרונטלי והיו כאלה שנכנסו וכבר יש עדויות של הישגים יפים.

יהודה שוורץ: אני חושב שהדבר הזה ראוי שיעמוד על שולחן מל"ג/ות"ת מחר עם הרקטורים שכבר ניסו את זה.

יהודה שוורץ: מה הייתה הטענה של הרקטורים: 'קודם תנו לנסות, קודם נראה, קודם נבחן, קודם נעשה'.

יהודה שוורץ: כבר ניסנו, כבר היו סטודנטים שנכנסו, אני לא יודע אם הגיעו כבר לבחינה, אבל זה כבר עובד ולכן אני לא רואה סיבה שמישהו יתנגד, אלא זה מאותם נימוקים שחבר הכנסת פורר אמר אותם שזו בעיה כספית, שזה אובדן הכנסות - - -

עודד פורר: זה כל הסיפור.

יהודה שוורץ: ובעיה של המורים.

עודד פורר: זה כל הסיפור.

עודד פורר: אף אחד שם לא עסוק - - -

יהודה שוורץ: אני חושב שהרעיון שהמורים האלו יוספו להוראה בתיכון הוא רעיון מצוין, משרד החינוך יבוא לקראתם.

מירב בן ארי: תודה רבה אדוני.

מירב בן ארי: חברת הכנסת לביא, הזכות שלך.

קריאה: מורים לאנגלית מאוניברסיטאות - - -

מירב בן ארי: כן, וגם מצאנו להם תעסוקה, למורים לאנגלית שכנראה לא תהייה להם תעסוקה.

עליזה לביא: אנחנו כבר עוסקות עם הנושא וקשובות מאוד לסטודנטים מתוקף היותנו יושבות ראש השדולה למען הסטודנטים.

עליזה לביא: אני מדגישה את המילה למען כי אני חושבת שהדיון הזה קצת חרג מאווירה ראויה ונכונה לא רק היום, אלא כל ההתכתבות הקודמת ודרך ההתבטאות שהייתה.

עליזה לביא: אני בכלל חושבת שכל הדיון הזה שייך לעולם של המחר, גם השכלת המחר וגם תעסוקת המחר וגם הדרך של הקניית הידע ושל היכולת של סטודנטים לצאת לא רק עם ידע ודעת, אלא גם כישורים ועם הדברים הנוספים שאקדמיה ראויה, נכונה שקוראת את המציאות עכשווית ובטח את זאת של המחר שהיא אמורה לתת לסטודנטים.

עליזה לביא: לצערי זה לא המצב באקדמיה, אני באה מהאקדמיה, בעצמי ילמדתי גם קורסים מקוונים, אני יודעת ומכירה את החירות שבשיטת הענקת הידע, הרחבה והדיאלוג, אבל פתרונות קיימים.

עליזה לביא: אני מברכת ושמחה על הפגישה מחר ומבקשת לקחת צעד אחורה בדרך חילופי התבטאויות, כדאי מאוד שננקה אותם.

עליזה לביא: זה לא הנושא היחידי שעוד נדבר ונבקש לשנות, כי צריך לשנות.

עליזה לביא: צריך לעורר את הפעמונים בהשכלה הגבוהה.

עליזה לביא: אני יודעת שגם שר החינוך שותף להבנה הזאת של הראיה של המחר.

עליזה לביא: צריך לעשות את זה בשום שכל.

עליזה לביא: סטודנטים הם לא אויבים, הם באים ומספרים את הסיפור של הסטודנטים ובטח של הסטודנטים הישראלים שהמקרה שלהם הוא אחר.

עליזה לביא: הוא אחר לגמרי גם בהקניית השפה האנגלית.

עליזה לביא: צריך להבין, הסטודנטים שלנו, והם הילדים שלנו, אני מספרת על עצמי, מגיעים אחרי צבא, שירות לאומי, הרבה מאוד שנים שהם לא דיברו את השפה וגם אלה שהיו להם ציונים טובים בבתי הספר.

עליזה לביא: צריך למצוא את הדרך הטובה, הנכונה והראויה, וגם בהקניה טובת הסטודנטים צריכה להיות תמיד נר לרגלנו.

עליזה לביא: אני רוצה לחזק אותך ארדיטי על כל העבודה.

עליזה לביא: זו הזדמנות לברך אתכם וגם אותך גברתי על הדיון הזה ובכלל על שיתוף הפעולה הפורה שלנו בשדולה למען הסטודנטים.

עליזה לביא: תודה.

מירב בן ארי: תודה לך.

מירב בן ארי: דבורה, רצית להתייחס כאן.

דבורה מרגוליס: קודם כל להתייחס כי היה פשוט מקומם כאן לשמוע חלק מהדברים, פשוט כי הם לא נכונים עובדתית.

דבורה מרגוליס: אחת, הרקטורים כתבו מכתב שכל מי שיקרא אותו, אני חושבת, גם יראה שהוא נכתב במלוא הנימוס ובמלוא הכבוד והערכה.

דבורה מרגוליס: אני חושבת גם, שהוא עונה על כל השאלות שעלו כאן, לפחות לרגע זה, לפני שהפגישה שאמורה להתקיים מחר שבה אכן רוצים לפתור את הבעיה.

דבורה מרגוליס: עוד משהו שחשוב לי להגיד.

דבורה מרגוליס: האוניברסיטאות, לכולן יש קורסים מקוונים מזה שנים.

דבורה מרגוליס: נשיא הטכניון, יושב ראש ור"ה כרגע, פרופסור פרץ לביא אוהב נורא לספר על קורס בננוטכנולוגיה שהוא העלה לרשת בשפה הערבית שמעביר סגן רקטור שלו, כמובן פרופסור ערבי מהטכניון, פרופסור חאיק, שיש לו 7,000 נרשמים כולל מכל מדינות ערב.

דבורה מרגוליס: אז לדבר שהאוניברסיטאות הן נגד לימודים מקוונים זה פשוט לא תואם את המציאות - - -

עליזה לביא: קודם כל שכולם יהיו כמו הטכניון.

עליזה לביא: כמו למשל, אם אנחנו מדברות על הטכניון, בטכניון לאישה, לסטודנטית יולדת יש שנה רביעית חינם.

עליזה לביא: אז קודם כל שכל האוניברסיטאות תאמצנה את מה שהטכניון נותן, אנחנו נגיד תודה.

עליזה לביא: בסדר.

מירב בן ארי: אני גם רוצה להעיר משהו.

מירב בן ארי: לא אמרנו שהאוניברסיטאות הן נגד קורסים מקוונים.

מירב בן ארי: לא אמרנו, ממש לא, להפך - - -

עודד פורר: אני באמת חושב שבמקום להתבצר בעמדה של המל"ג - - -

מירב בן ארי: של ור"ה.

עודד פורר: של ור"ה, תפתחו טיפה את הראש, תבינו מה נאמר פה.

עודד פורר: הטענות שעלו, הן עלו בעיקר למכתבו של מנכ"ל המכללה האקדמית עמק יזרעאל ולא לטענה.

עודד פורר: את מתגוננת על המכתב כאילו, את לא צריכה להגן לא על המכתב הזה ולא על דברים אחרים - - -

דבורה מרגוליס: אבל אין לנו קשר ל- - -

עודד פורר: אני חושב שבהיבט הזה אפשר לפתוח את הראש ולהבין.

עודד פורר: הייתי שמח להבין האם אין סוגיה, האם לא מה שמנחה אתכם זה הסוגיה של פיטורי - - -

מירב בן ארי: המורים.

עודד פורר: הסוגיה הכספית.

דבורה מרגוליס: אין קשר, ממש לא ואני אגיד לכם יותר מזה - - -

מירב בן ארי: אז מה מונע מכם?

דבורה מרגוליס: אני לא יודעת אם אתם יודעים, הוגשה עתירה נגד 4 אוניברסיטאות ונגד ור"ה ות"ת, של ארגון הסגל הזוטר על הנושא הזה.

דבורה מרגוליס: העתירה היא עתירה מתקדמת, היא תיקח כנראה עוד חודשים ארוכים.

דבורה מרגוליס: גם זה לא ימנע מלעשות את הדברים כפי שהם צריכים לעשות.

דבורה מרגוליס: הטענה היא טענה אקדמית בלבד.

דבורה מרגוליס: אם תקראו את המכתב, אם תקדישו שלוש דקות לקרוא, אני חושבת שחלק מהדברים יהיו לכם ברורים.

דבורה מרגוליס: ברור שפתרונות צריך למצוא, לסטודנטים צריך לדאוג.

ענת ברקו: יש נתונים קשים במובן הזה של כמה עשו קורסים כאלה וכאלה, הישגים, התפלגויות וכל הדברים האלה, זה משהו שאתם יכולים להציג?

דבורה מרגוליס: יש מספרים כאלה, המספרים האלה לדעת האוניברסיטאות לא עושים חסד עם הקורסים המקוונים ולכן הן לא רוצות, להפך, הרעיון הוא כן לחזק את הקורסים המקוונים מתוך רצון ללמוד מהניסיון.

דבורה מרגוליס: האוניברסיטה הפתוחה היא מובילת הדגל בדבר הזה, סיורים מתקיימים, שיתופי פעולה מתקיימים גם איתה לבין האוניברסיטאות וגם עם גופים אחרים.

דבורה מרגוליס: הדברים האלה הם אינטרס של האוניברסיטאות וזה נאמר בכל פורום ובכל פגישה שהייתה בנושא.

ענת ברקו: רצוי כשבאים לדיון לבוא עם נתונים, זה חשוב.

מירב בן ארי: תאמיני לי שאני קראתי את המכתב שלך פעמיים, קיבלתי אותו אתמול, עדיין לא השתכנעתי, אני מצטערת.

מירב בן ארי: רויטל, ארגון ההורים.

מירב בן ארי: רק תגידי איך זה קשור לדיון.

רויטל ליפמן-שמר: האמת היא שאנחנו בדרך כלל לא מתעסקים מעל גיל 18 בכלל.

מירב בן ארי: כן, ארגון ההורים הירושלמי, ביקשת לדבר ובאת במיוחד.

רויטל ליפמן-שמר: העניין פה בקורסים מקוונים, מאחר ויש לזה השפעה על החינוך, איך אמרת, 'החינוך של המחר'.

רויטל ליפמן-שמר: בכובעי שלא שייך לארגון ההורים, כמי שהרצתה באוניברסיטה הפתוחה, כפי שאמרה נציגת האוניברסיטאות, יש דגמים שונים של קורסים מקוונים שאפשריים והם יכולים להיות חלקיים.

רויטל ליפמן-שמר: חלקם נעשים באוניברסיטאות עבור נוער מחונן בצורה חלקית מקוונת בשילוב עם פרונטלית.

רויטל ליפמן-שמר: יכול להיות שהתשובה היא איזה דגם מורכב, משולב.

רויטל ליפמן-שמר: ככל שהדגם הזה ילך יש אפשרות לסייע למערכת החינוך באופן כללי.

רויטל ליפמן-שמר: אם משרד החינוך יוכל לתת תשובה לגבי העמדה שלו לגבי קורסים מקוונים במערכת החינוך, הוא יבורך.

מירב בן ארי: כן, אבל זה לא הדיון על מערכת החינוך.

מירב בן ארי: אנחנו עוסקים בהשכלה גבוהה.

מירב בן ארי: יש עוד הערות שמישהו רוצה להעיר?

מירב בן ארי: או.

מירב בן ארי: קיי, אני רוצה לעשות סיכום.

מירב בן ארי: קודם כל כמה דברים בסיום הוועדה.

מירב בן ארי: אחת.

מירב בן ארי: אני אפתח, כמובן שאני מודה לכם שהגעתם לפה ואמרתם את דבריכם.

מירב בן ארי: אני מודה להתאחדות הסטודנטים שלקחה את החלטת השר.

מירב בן ארי: בעצם ביקשה לבדוק עבור הסטודנטים ולוודא מתוך דאגה כנה לסטודנטים שבאמת הנושא מיושם.

מירב בן ארי: לצערנו, לא פעם ראשונה, פשוט ל פעם ראשונה, אני מצטערת דבורה.

מירב בן ארי: אני בוועדה הזאת שנה.

מירב בן ארי: אני וחברת הכנסת לביא מובילות את השדולה להשכלה גבוהה מהיום שנכנסנו לכנסת.

מירב בן ארי: כל פעם אנחנו רואים שהמכללות - - -

עודד פורר: שזה גם שנה.

מירב בן ארי: נכון.

מירב בן ארי: מיישמות, פועלות כי הן חוששות מהמל"ג.

מירב בן ארי: והאוניברסיטאות, מה שנקרא יש להן מעקב לעשות כרצונן.

מירב בן ארי: קראתי את המכתב ואני אומרת לך, אנחנו לא השתכנענו, גם חברי הכנסת האחרים.

מירב בן ארי: אנחנו מצפים מחר, גם אני וגם חברת הכנסת לביא, שאנחנו מובילות את העניין, גם חברי הוועדה ויושב ראש הוועדה, לתגובה של המל"ג לפגישה שלכם מחר.

מירב בן ארי: אנחנו רוצים במייל שיעבור לכל חברי הוועדה לדעת את ההתייחסות שלכם, מה הייתה ההחלטה בפגישה.

מירב בן ארי: היועץ של השר הגיע לפה, ולא בכדי, כי אנחנו רוצים להבין האם אוניברסיטאות שלא תעשנה, ושזה יהיה ברור, שלא תעשנה לימודים מקוונים באנגלית כפי שהחליט השר, האם תהייה איזו סנקציה עליהן.

מירב בן ארי: אנחנו יודעים כשהמל"ג, כשהוא רוצה, מטיל סנקציות בעיקר על מכללות, לעתיים נדירות על אוניברסיטאות.

מירב בן ארי: יש כאן החלטה של שר בתמיכה של המל"ג/ות"ת שכבר אומצה על ידי רוב המוסדות האקדמיים, ישבו פה את המכללות להוראה שמבחינתי אין הבדל.

מירב בן ארי: אין הבדל, סטודנט במדינת ישראל חייב להיות שווה.

מירב בן ארי: הוא יכול לשלם יותר, הוא יכול לקחת מורה פרטי, הוא יכול לקנות ולא משנה לי, אבל מול המוסד הוא חייב לקבל יחס שיווני.

מירב בן ארי: יש כאן פגיעה בשוויון, אמרו כבר בצדק כאן, זה עניין ערכי חברתי שלנו כחברה.

מירב בן ארי: אנחנו לא מתכוונים לעבור על זה על סדר היום.

מירב בן ארי: אני רוצה עוד להביע, איך אני אנסח את זה במילה שהדף יספוג, שאט נפש מהמכתב של מנכ"ל מכללת עמק יזרעאל.

מירב בן ארי: אני יודעת שאני כתבתי מכתב מנוס, אבל הוועדה וחברי הכנסת וגם פרופסור טרכטנברג, שאני אני מאוד מכבדת את דעתו כיושב ראש הות"ת הקודם, להביע שאט נפש מהמכתב הזה.

מירב בן ארי: כמובן לציין את בל"מ ור"מ שאינם חלק מהמכתב.

מירב בן ארי: כמובן שור"ה ברור שלא.

מירב בן ארי: אנחנו לא מסכימים לשיח כזה, לא בשנת 2016.

מירב בן ארי: סטודנטים הם שותפים מלאים לאקדמיה ולאתגרים שלה, מחר הם באקדמיה.

מירב בן ארי: הם לא לקוחות, הם לט צרכנים שבאו ל"סלקום".

מירב בן ארי: לחשוב שמנכ"ל מכללה היום מתייחס אליהם ככה ומשתמש בביטויים שאני לא אחזור עליהם, כי חזרנו עליהם, אין מילים חוץ מאשר שאט נפש לגבי האדם הזה, וחבל שהוא לא הגיע לכאן.

מירב בן ארי: דבר אחרון.

מירב בן ארי: הוועדה הזו היא וועדה מאוד מאוד חזקה.

מירב בן ארי: זה לא מס שפתיים.

מירב בן ארי: אנחנו ננהל מעקב ונוודא שהנושא הזה מגיע לכל סטודנט באוניברסיטה.

מירב בן ארי: אנחנו לא נרפה עד שנקבל מכם תשובה.

מירב בן ארי: אני יודעת שיושב ראש הוועדה הקבוע מאחוריי בעניין הזה ומחכה לתוצאות לא פחות.

מירב בן ארי: דבר אחרון שאיתו התחלתי, אני מצפה לקבל תוך 30 יום התייחסות לנושא של קורסי הקיץ.

מירב בן ארי: אתם תתנו את התגובה למל"ג.

מירב בן ארי: ור"ה, תתנו את התגובה למל"ג, המל"ג ידברו עם ההתאחדות וכולכם ביחד תתנו תגובה.

מירב בן ארי: לא צריך דיון, אני רוצה תגובה.

מירב בן ארי: תגובה פשוטה, למה סטודנט במדינת ישראל נאלץ לשלם יותר כשהוא לומד בקיץ.

מירב בן ארי: עד כאן.

מירב בן ארי: אני מודה לכולכם שהגעתם.

מירב בן ארי: אני מצפה לתשובות לוועדה.

מירב בן ארי: תודה רבה.